Okresná prokuratúra Bratislava I 
Kvetná 13, 820 05 Bratislava 2

Sp. zn. : 1 Pv 42/15/1101	Bratislava I, 18.6.2015
EEČ : 2-8-135-2015

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Bratislava I
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 03.09.2014 v čase okolo 09.30 hodiny v Bratislave na Kamennom námestí číslo 1/A, v obchodnom dome MY Bratislava, v priestoroch potravín odcudzil 1 kus fľaše vína značky Zámocké biele v hodnote 2,29 € a to tým spôsobom, že túto vzal z predajného pultu a v uličke medzi predajnými pultmi z tejto strhol etiketu s čiarovým kódom, následne si uvedenú fľašu vložil do svojho ruksaku a takto prešiel cez pokladničnú zónu bez jej zaplatenia, pričom pri východe bol zadržaný pracovníkom bezpečnostnej služby uvedeného obchodného domu, čím takto poškodenej XXXXX Bratislava spôsobil škodu vo výške 2,29 €, pričom obvinený sa takéhoto konania dopustil napriek tomu, že bol v predchádzajúcich  dvanástich mesiacoch za obdobný čin postihnutý a to Blokom na pokutu nezaplatenú na mieste, číslo XXXXX Obvodného oddelenia PZ Trnávka Okresného riaditeľstva Policajného zboru v Bratislave II zo dňa 03.09.2014, právoplatným tým istým dňom, za čo mu bola uložená sankcia vo výške 30,- €,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho

Odôvodnenie:
	Poverený príslušník PZ Obvodného oddelenia PZ XXXXX - XXXXX Odboru poriadkovej polície Okresného riaditeľstva Policajného zboru v Bratislave I uznesením číslo konania ORP-2XXXXX z 16.01.2015 podľa § 199 odsek 1 Trestného poriadku začal trestné stíhanie vo veci prečinu krádeže podľa § 212 odsek 2 písmeno f) Trestného zákona a súčasne postupom podľa § 206 odsek 1 Trestného poriadku vzniesol obvinenie XXXXX za vyššie uvedený prečin na tom skutkovom základe ako je uvedený v citovanom uznesení povereného príslušníka PZ. 

 	V rámci uskutočneného vyšetrovania boli k veci vypočutí poškodená XXXXX, splnomocnená spoločnosťou XXXXX XXXXX, obvinený XXXXX a v procesnom postavení svedka XXXXX. Do vyšetrovacieho spisu boli ďalej zadokumentované priestupkový spis Obvodného oddelenia PZ XXXXX Mesto - XXXXX, Okresného riaditeľstva Policajného zboru v Bratislave I, Blok na pokutu nezaplatenú na mieste, oznámenia Sociálnej poisťovne, pobočky Lučenec, Úradu práce sociálnych vecí a rodiny Lučenec, lustrácia z Ústrednej evidencie väzňov, úradné záznamy, výpis z Ústrednej evidencie priestupkov MV SR, odpis z registra trestov obvineného a v neposlednom rade úmrtný list z knihy úmrtí matričného úradu XXXXX - XXXXX, deklarujúci úmrtie obvineného XXXXX dňom 31.05.2015.

	Následne realizujúci poverený príslušník PZ predložil spisový materiál na Okresnú prokuratúru XXXXX I s návrhom na zastavenie trestného stíhania podľa § 215 odsek 1 písmeno d) Trestného poriadku z dôvodu podľa § 9 odsek 1 písmeno d) Trestného poriadku.

	Preskúmala som na vec sa vzťahujúci spisový materiál, predložený povereným príslušníkom PZ a zistila som, že trestné stíhanie proti obvinenému XXXXX za prečin krádeže podľa § 212 odsek 2 písmeno f) Trestného zákona na skutkovom základe uvedenom vo výrokovej časti tohto uznesenia, je skutočne namieste zastaviť podľa § 215 odsek 1 písmeno d) Trestného poriadku z dôvodu podľa § 9 odsek 1 písmeno d) Trestného poriadku.

	Podľa § 215 odsek 1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9.

	Podľa § 9 odsek 1 písmeno d) Trestného poriadku, trestné stíhanie nemožno začať, a ak bolo už začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

	Nakoľko vyšetrovaním bola zistená a zadokumentovaná skutočnosť, že obvinený XXXXX zomrel, je trestné stíhanie neprípustné podľa § 9 odsek 1 písmeno d) Trestného poriadku.

	S poukazom na všetky vyššie uvedené skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Miriam Jakabovičová
prokurátorka